*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*81. számú előterjesztés*

Bátaszék Város Önkormányzat Képviselő-testületének 2025. június 4-én

15:30 órakor megtartandó rendkívüli ülésére

*Döntés a IV. háziorvosi körzet működtetésének átadása érdekében előszerződés jóváhagyásáról*

|  |
| --- |
| **Előterjesztő:** dr. Bozsolik Róbert polgármester**Készítette**: Kondriczné dr. Varga Erzsébet jegyző**Törvényességi ellenőrzést végezte:** Takaróné dr. Mihó Beatrix aljegyző**Tárgyalja:** ---- |

**Tisztelt Képviselő-testület!**

2021. január 1-jétől Bátaszék Város Önkormányzata működteti a Bátaszék IV. háziorvosi körzetet. Így, 2021 évtől Bátaszék Város Önkormányzata (továbbiakban: önkormányzat) helyettes orvossal biztosította a feladat-ellátást, majd 2024. november 1. napjától Dr. Galambos Éva belgyógyász szakorvos egészségügyi szolgálati jogviszonyban történő alkalmazásával.

Bátaszék Város Önkormányzata rendelkezik jogerős működési engedéllyel annak érdekében, hogy a Nemzeti Egészségbiztosítási Alapkezelő (NEAK) általi finanszírozás folyamatos legyen.

A NEAK finanszírozást az önkormányzat kapja meg közvetlenül, amiből a körzet feladatait ellátó orvos bérét, az asszisztens bérét és a rendelő fenntartását (rendelő közüzemi díjait, takarításának költségeit, valamint a praxis működtetésével kapcsolatos teljes gyógyszer- és kötszerköltséget, eszközök pótlásának, javításának díját, a körzet működtetéséhez szükséges informatikai szolgáltatásokat és eszközöket) biztosítja.

Dr. Galambos Éva jelezte, hogy a IV. háziorvosi körzet működtetését szeretné átvenni. A körzet átadására 2025. szeptember 1. napjától kerülhetne sor, ugyanis először a Doktornőnek praxisjogot kell szereznie, majd a praxis működtetéséhez szükséges működési engedélyt kell beszereznie, és ezután a Nemzeti Egészségbiztosítási Alapkezelővel a finanszírozási szerződést is meg tudja kötni.

Az önálló orvosi tevékenységről szóló 2000. évi II. törvény 2/A. § rendelkezése szerint, ha az önkormányzat a praxisjogot megszerezni kívánó orvossal feladat-ellátási szerződést kíván kötni, úgy a praxisjog engedélyezésére jogosult egészségügyi államigazgatási szerv (Országos Kórházi Főigazgatóság) véleményének kikérését követően erről a felek előszerződést kötnek.

Az Országos Kórházi Főigazgatóság véleményének beszerzése folyamatban van, melynek megérkezését követően az előszerződés (1. melléklet) megkötésre kerülhet. A praxis átadásával kapcsolatos végső döntéseket (működési engedély visszavonása, feladatellátási szerződés jóváhagyása, egészségügyi szolgálati jogviszony megszüntetése) várhatóan a júniusi rendes testületi ülésen tudja tárgyalni a Tisztelt Képviselő- testület.

Mindezek alapján javasolom az alábbi határozati javaslat elfogadását.

***Határozati javaslat***

**háziorvosi tevékenység ellátására az „EVANDI-MED” Egészségügyi és Szolgáltató Kft.-vel kötendő előszerződés jóváhagyására**

Bátaszék Város Önkormányzatának Képviselő-testülete

1. az önálló orvosi tevékenységről szóló 2000. évi II. törvény 2/A. § (2) bekezdés a) pontja alapján***az „EVANDI-MED” Egészségügyi és Szolgáltató Kft.-vel*** (7100 Szekszárd, Csaba u. 13. I/4., képviseli: dr. Galambos Éva) háziorvosi tevékenység ellátására a határozat mellékletét képező előszerződést jóváhagyja azzal, hogy az előszerződés kizárólag az Országos Kórházi Főigazgatóság által kiadott, Dr. Galambos Éva belgyógyász szakorvos háziorvosi körzetre szóló feladatellátási előszerződés, illetve feladatellátási szerződés megkötésére való alkalmasságát megállapító véleménye kiállításának napján léphet hatályba,
2. felhatalmazza a város polgármesterét az a) pontban meghatározott előszerződés aláírására.

*Határidő:* 2025. június 15.

*Felelős:* dr. Bozsolik Róbert polgármester

(a szerződés aláírásáért)

1. Kondriczné dr. Varga Erzsébet jegyző
2. (a határozat megküldéséért)

*Határozatról értesül:* Dr. Galambos Éva háziorvos

 OKFŐ

 Bátaszéki KÖH pénzügyi iroda

 irattár